લેકિન વાત જ્યારે રામુભૈયાની આવે ત્યારે પિરિયડ લાંબો ચાલે. શરૂઆતની એ અનહદ ક્રૂરતાનાં દૃશ્યો ઉપરાંત જંગલોમાંથી પસાર થતી વખતની ચેઝ પ્લસ ઍક્શન સીક્વન્સ અને ફિલ્મનો ક્લાઇમૅક્સ, એ જોઈને નાનું બચ્ચુંય કહી આપે કે યસ્સ, ધૅટ્સ રામુ. ક્યાંક અચાનક ફાયરિંગ કે બ્લાસ્ટ તમને ચોંકાવી દે તો ક્યાંક એક પણ કટ વગર ચાલતો ગોળીબાર કે પછી ડ્રોન કૅમેરા વડે જંગલની વિશાળતા અને ગીચતાનો ખ્યાલ આપતા એરિયલ શૉટ્સ બધું લાજવાબ છે. પરંતુ આ બધાનો ટોટલ મારો તો ગણીને વીસેક મિનિટ થાય, બાકીના પોણાબે કલાકનું શું?